16/06/2020 | Administración LocalMunicipal
Oleiros
Urbanismo
Normativa e ordenanzas da modificación puntual do PXOM núm.9 “Monte do Sino”

A N U N C I O Por Orde do 15 de maio de 2020 da Conselleira de Medio Ambiente, Territorio e Vivenda, aprobouse definitivamente a MODIFICACIÓN PUNTUAL Nº 9 DO PLAN XERAL DE ORDENACIÓN MUNICIPAL PARA RECLASIFICAR O SOLO URBANIZABLE SUD-17 “MONTE DO SINO” EN SOLO URBANO. O acordo publicouse no Diario Oficial de Galicia nº 103 do 29 de maio de 2020 e está inscrito no Rexistro de Planeamento Urbanístico de Galicia desde o 9 de xuño de 2020. De conformidade co artigo 82.3 Lei 2/2016, de 10 de febreiro, do solo de Galicia e o artigo 70 da Lei 7/1985, de 2 de abril, reguladora das bases do réxime local, o Concello publicará no Boletín Oficial da Provincia a NORMATIVA e ORDENANZAS da modificación puntual aprobada definitivamente. Ao efecto procédese á publicación no BOP do CONTIDO DA MODIFICACIÓN PUNTUAL (Documento R. E. Nº 06687 do 30.04.2019). Oleiros, 10 de xuño de 2020 O Alcalde-Presidente, Asdo.: Ángel García Seoane. Normativa e ordenanzas a continuación: 3.3. ÁMBITO DA MODIFICACIÓN PUNTUAL O ámbito da modificación puntual circunscríbese ao ámbito do SUD-17 definido por unha poligonal de 32.790 m 2 de superficie bruta que afecta vinte e cinco parcelas catastrais: 00 1800700NH59G 001800800NH59G 001800800NH59G 001800900NH59G 001801000NH59G 001801300NH59G 001801200NH59G 001801100NH59G 15059A01600433 15059A01600432 15059A01600431 001802300NH59G 15059A01600365 001801400NH59G 001801500NH59G 001801600NH59G 15059A01600534 15059A01600381 001801700NH59G 15059A01600385 001801800NH59G 15059A01600387 15059A01600388 001802100NH59G 001802000 NH59G 001801900NH59G Ámbito da modificación (SUD 17) sobre plano da Dirección Xeral do Catastro O parcelario que reflicte a cartografía do catastro non responde con total exactitude cos lindes reais entre parcelas dentro do ámbito. O plano topográfico aportado na colección de planos de información da reflexo acorde á realidade física e de dominio. O ámbito da modificación esténdese mesmo ata os terreos adscritos ao sector con destino a zona verde de sistema xeral, situados en Bastiagueiro. A parcela catastral ten o código 15059A030000760000TT 3.4. OBXECTIVOS E CRITERIOS DE ORDENACIÓN. En relación ao réxime de clasificación do solo Segundo o artigo 16 da Lei 2/2016 do solo de Galicia, os plans xerais clasificarán como solo urbano os terreos que estean integrados na malla urbana existente, atendendo á definición da mesma incluída no apartado 2 do antedito artigo. Nos planos de información desta modificación puntual estudáronse as condicións do ámbito en cuestión, a fin de comprobar que se cumpre o disposto na da Lei do solo ao respecto do solo urbano. Neste senso despréndese dos planos de información que: • Dispón dunha urbanización básica, constituída por: o Vías de acceso e comunicación o Redes de servizo das que poidan servirse os terreos. • Os terreos constitúen de por si un mallado urbanístico. Doutra banda, o ámbito da modificación puntual atende ao disposto no apartado a) do artigo 17, respecto do solo urbano consolidado, integrado por terreos que reúnen a condición de solar, ou que polo seu grado de urbanización efectiva poidan adquirir dita condición mediante obras accesorias e de escasa entidade que poidan executarse simultaneamente coas de edificación. Considerase que non se está en ningún suposto dos previstos no artigo 17, letra b), da Lei 2/2016 do solo de Galicia. Respecto ao terreo adscrito ao SUD-17, con destino a sistema xeral de zona verde situado en Bastiagueiro, resulta precisa a súa reclasificación en solo rústico. Dado que non está afectado pola lexislación sectorial nin merece ningún tipo de protección especial, a categoría asinada será a de solo rústico de protección ordinaria. En relación á ordenación e cualificación do solo Os criterios tidos en conta para a ordenación deste solo urbano pretenden acadar os seguintes obxectivos: • Dotar ao ámbito da mesma ordenanza de solo urbano que os terreos lindeiros coa finalidade de manter en ordenación a edificación existente, mesmo, reforzar o tramado urbano no contexto de vivenda unifamiliar. • Fixar aliñacións mantendo o mesmo largo nas rúas que o establecido no PXOM na mesma zona, mais, procurando deixar dentro de liña os peches consolidados compatibles coa ordenación. • Resolver o final da Rúa Sofía Casanova mediante un fondo de saco que permita aos vehículos dar a volta. Neste senso, non ten cabida a prolongación desta rúa ata o seu encontro coa Rúa Casares Quiroga xa que o desnivel de 12 metros entre as dúas rúas e a distancia que as separa (90 mts) dificulta grandemente o seu desenrolo no contexto do cumprimento da lexislación sobre accesibilidade. No Documento Ambiental Estratéxico analizáronse dúas alternativas quedando desbotada a alternativa que contempla a continuación da Rúa Sofía Casanova. En relación ao cumprimento das determinacións da Lei do solo para o solo urbano. En solo urbano consolidado o planeamento debe conter as seguintes determinacións (art.53 da Lei 2/2016): a) Delimitación do seu perímetro. b) Cualificación dos terreos, entendida como a asignación detallada de usos pormenorizados, tipoloxías edificatorias e condicións de edificación correspondentes a cada zona. c) Delimitación dos espazos libres e zonas verdes destinados a parques e xardíns públicos ou zonas deportivas, de recreo e expansión, indicando o seu carácter público ou privado. d) Espazos reservados para dotacións, equipamentos e demais servizos de interese social, sinalando o seu carácter público ou privado e as condicións de edificación, garantindo a súa integración no contorno no que se deban situar. e) Trazado e características da rede viaria pública, coa sinalización de aliñacións. f) Características e trazado das redes de abastecemento de auga, redes de sumidoiros, enerxía eléctrica e daqueloutros servizos que, se é o caso, prevexa o plan. g) Establecemento de prazos para a edificación. Noutro caso, este prazo será de tres anos. En relación ao ámbito do solo urbano e á delimitación do seu perímetro, a modificación puntual propón o ámbito coincidente co sector SUD-17, cos axustes oportunos en virtude da adaptación cartográfica derivada do levantamento taquimétrico. A delimitación do perímetro do solo urbano queda expresada nos correspondentes planos de ordenación. A ordenación deste solo urbano leva implícita a asignación detallada de uso e tipoloxía residencial mediante a referencia a unha das ordenanzas do PXOM, a ordenanza 2B. No ámbito deste solo urbano non se recoñecen áreas destinadas a espazos libres, equipamentos ou dotacións públicas ou privadas. Establécense aliñacións para a definición do viario público en todo o ámbito. Establecese como prazo para a edificación o mínimo legal de tres anos. En relación aos terreos de sistema xeral de espazos libres (Parque Metropolitano de Liáns ZV-5) adscritos ao sector SUD-17 O PXOM determinou que o SUD-17 Monte Sino debía contribuír á obtención do Parque de Liáns ZV-5 nunha cantidade de 3.784 m 2. Dado que o novo réxime dos terreos do ámbito do SUD-17 será o do solo urbano consolidado, proponse que a parte do Parque de Liáns atribuída ao sector sexa agora obtida polo mecanismo de expropiación. A tal efecto, os propietarios do solo afectados polo antigo SUD-17 asumen mediante compromiso plasmado nun convenio, de correr cos gastos de dita expropiación.4.- ESTRATEXIA DE ACTUACIÓN E ESTUDO ECONÓMICO A presente modificación puntual contén determinacións asistemáticas que afectan á estratexia de actuación e á economía do Concello en tanto que resulta necesaria a obtención de solo para dotacións e unha pequena obra de urbanización de carácter puntual. A obtención do solo será por expropiación, se ben, os propietarios e propietarias do solo afectados pola reclasificación do ámbito de SUD-17 asumen os custos de expropiación e de urbanización puntual mediante a firma dun convenio urbanístico. As actuacións previstas na presente modificación de Plan son dúas: • Obtención do solo para a execución da parte da zona verde do Parque Metropolitano de Liáns que anteriormente estaba adscrita ao SUD-17. Tratase dunha parcela rústica de 3.784 m 2 de superficie. Denominase no presente documento: ZV-5.1. • Obtención do solo e urbanización dos terreos destinados á realización do fondo de saco da Rúa Sofía Casanova. Abrangue unha superficie de 218 m 2, dos cales, 143 m 2 corresponden a calzada e 75 m 2 a beirarrúas. Denominase no presente documento: SLV-1. O Concello de Oleiros procederá á obtención de ditos terreos nun prazo non superior a seis meses contados dende a entrada en vigor da presente modificación. Os terreos do fondo de saco da Rúa Sofía Casanova serán urbanizados no prazo máximo de un (1) ano dende a entrada en vigor desta modificación de plan. Establecese como prazo para a edificación o mínimo legal de tres anos. Os criterios de valoración son os seguintes: • Valor do solo en situación de no transformado o rural: 10 €/m 2. • Valor do solo en situación de urbanizado: 100 €/m 2. • Completamento da urbanización: 90 €/m 2.